Diari Oficial de la Generalitat Valenciana


Sumari del DOGV 8528, del 12-04-2019 (2019/3116)

RESOLUCIÓ de 27 de març de 2019, de la Conselleria d'Educació, Investigació, Cultura i Esport, per la qual es desestima el concert d'una unitat d'Integració de Primària del centre privat San Antonio Abad de València, amb codi 25107845.
-------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8528

Data del DOGV
:   12-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3116


Data del document
:   27-03-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * centre d'ensenyament

RESOLUCIÓ de 27 de març de 2019, de la Conselleria d'Educació, Investigació, Cultura i Esport, per la qual es desestima el concert d'una unitat d'Integració de Primària del centre privat San Antonio Abad de València, amb codi 83276122. [2019/3116]  
La Resolució de 12 de juny de 2018, de la Conselleria d'Educació, Investigació, Cultura i Esport resol els expedients de concerts educatius en la Comunitat Valenciana, d'Educació Infantil, Educació Primària, Educació Secundària Obligatòria, Educació Especial, Batxillerat, Formació Professional Bàsica i Formació Professional de grau mitjà i de grau superior.  
En els annexos I i II de l'esmentada resolució s'especifiquen les unitats que, havent-se estimat el seu concert, quedaren condicionades al compliment d'algun dels requisits de l'article 4 de l'annex del Decret 6/2017, de 20 de gener, del Consell, pel qual s'aprova el Reglament de concerts educatius en la Comunitat Valenciana i es convoca el procés general d'accés o renovació (motiu M3).  
Així mateix, aquesta resolució informava que l'acte podria ser recorregut potestativament en reposició davant el conseller amb competències en matèria educativa en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
L'article 5 del Reial decret 2377/1985, de 18 de desembre, pel qual s'aprova el Reglament de Normes Bàsiques sobre Concerts Educatius, estableix que per a poder acollir-se al règim de concerts educatius, els centres privats hauran de complir els requisits mínims que s'establisquen en desenvolupament de l'article 14 de la Llei orgànica reguladora del dret a l'educació, estar autoritzats per a impartir els ensenyaments que constitueixen l'objecte del concert, sotmetre's a les normes establides en el títol IV d'aquesta llei orgànica i assumir les obligacions derivades del concert en els termes establits en aquest reglament.  
  
A sol·licitud del representant legal del centre es va iniciar el procediment de modificació de l'autorització per ampliació d'una unitat de suport a la integració d'Educació Primària. El centre va obtindre, en data 25 de juliol de 2018, informe favorable del director general de Centres i Personal Docent. Iniciant, en data 26 de juliol de 2018, la segona fase del procediment mitjançant la presentació de sol·licitud sense acompanyar-la de cap documentació, per la qual cosa es va requerir al centre esmena de la seua sol·licitud, i se li concedeix un termini de 10 dies per a aportar els documents preceptius, amb la prevenció que, en cas contrari, se'l tindrà per desistit de la seua petició, prèvia resolució.  
  
Com que l'interessat no va aportar la documentació requerida i necessària per al tràmit iniciat, es va dictar la Resolució de 4 de març de 2019, del secretari autonòmic d'Educació i Investigació de desistiment de la sol·licitud efectuada pel centre privat d'Educació Infantil, Primària i Secundària San Antonio Abad, de València, amb codi 91006921. En virtut d'aquesta resolució, es té l'interessat per desistit de la sol·licitud de modificació de l'autorització per ampliació d'una unitat de suport a la integració d'Educació Primària.  
  
Per tot el que s'ha exposat, i de conformitat amb la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'educació; la Llei orgànica 8/2013, de 9 de desembre, per a la millora de la qualitat educativa; i altres normes i resolucions anteriorment citades.  
Vista la proposta del director general de Centres i Personal Docent, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i dins dels límits establits per l'Acord del Consell de 18 de maig de 2018, resolc:  
  
Únic  
No concertar la unitat de suport a la integració de Primària de mitja jornada que va quedar condicionada amb el motiu 3 en la Resolució de 12 de juny, per desistiment de l'interessat en l'obtenció de l'autorització, amb efectes des de l'inici del curs acadèmic 2018-19.  
  
L'acte contingut en la present resolució s'inscriurà en el Registre de Centres Docents de la Comunitat Valenciana.  
  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició o bé caldrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició haurà d'interposar-se davant el conseller amb competències en matèria educativa en el termini d'un mes a comptar des de l'endemà de la publicació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
  
València, 27 de març de 2019.- El conseller d'Educació, Investigació, Cultura i Esport: Vicent Marzà Ibáñez.